Ehdotus NEUVOSTON PÄÄTÖS Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella perustetussa terveys- ja kasvinsuojelutoimia käsittelevässä alakomiteassa, tulliasioiden alakomiteassa ja maantieteellisten merkintöjen alakomiteassa omaksuttavasta unionin kannasta terveys- ja kasvinsuojelutoimia käsittelevän alakomitean, tulliasioiden alakomitean ja maantieteellisten merkintöjen alakomitean työjärjestysten hyväksymiseen /* COM/2014/0729 final - 2014/0350 (NLE) */





PERUSTELUT 1. EHDOTUKSEN TAUSTA Liitteenä oleva ehdotus on säädös, jolla hyväksytään Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella, jäljempänä ’sopimus’, perustetussa terveys- ja kasvinsuojelutoimia käsittelevässä alakomiteassa, tulliasioiden alakomiteassa ja maantieteellisten merkintöjen alakomiteassa omaksuttava Euroopan unionin kanta näiden alakomiteoiden työjärjestysten hyväksymiseen. Neuvosto antoi 16. kesäkuuta 2014 päätöksen[1] sopimuksen allekirjoittamisesta Euroopan unionin, Euroopan atomienergiayhteisön ja niiden jäsenvaltioiden puolesta ja sopimuksen tiettyjen määräysten, joihin kuuluu myös pitkälle menevää ja laaja-alaista vapaakauppa-aluetta koskeva osa, väliaikaisesta soveltamisesta. Sopimus allekirjoitettiin myöhemmin 27. kesäkuuta 2014 Brysselissä pidetyn Eurooppa-neuvoston kokouksen yhteydessä. Moldovan tasavalta ratifioi sopimuksen 2. heinäkuuta 2014 ja toteutti saman kuukauden aikana yhdessä Euroopan unionin kanssa edellytetyt ilmoitusmenettelyt. Sopimuksen 464 artiklan mukaisesti sen tiettyjä määräyksiä (jotka täsmennetään Moldovan tasavallan kanssa tehtävän sopimuksen allekirjoittamisesta ja väliaikaisesta soveltamisesta 16. kesäkuuta 2014 annetun neuvoston päätöksen 3 artiklassa) sovelletaan väliaikaisesti 1. syyskuuta 2014 alkaen siihen asti, kunnes sopimus on ratifioitu EU:n jäsenvaltioissa. Sopimuksella perustettiin terveys- ja kasvinsuojelutoimia käsittelevä alakomitea, tulliasioiden alakomitea sekä maantieteellisten merkintöjen alakomitea. Kyseisten alakomiteoiden tehtävänä on seurata pitkälle menevää ja laaja-alaista vapaakauppa-aluetta koskevan sopimuksen osan täytäntöönpanoa ja ratkaista siihen liittyviä kysymyksiä. Alakomiteoiden on hyväksyttävä omat työjärjestyksensä. Alakomiteoiden ensimmäiset kokoukset on tarkoitus järjestää vuoden 2015 alussa. Tämän ehdotuksen liitteenä olevat alakomiteoiden työjärjestykset perustuvat assosiaatiokomitean työjärjestykseen. 2. NEUVOTTELUJEN TULOKSET Moldovan tasavallan kanssa tehdyn sopimuksen 191 artiklassa määrätään, että terveys- ja kasvinsuojelutoimia käsittelevä alakomitea vahvistaa työjärjestyksensä ensimmäisessä kokouksessaan. Terveys- ja kasvinsuojelutoimia käsittelevän alakomitean kokous on tarkoitus järjestää vuoden 2015 alussa. Tätä ensimmäistä kokousta varten on tarpeen valmistella Euroopan unionin kanta, joka koskee luonnosta kyseisen alakomitean työjärjestykseksi. Oheinen työjärjestysluonnos on laadittu Moldovan tasavallan kanssa käytyjen neuvottelujen perusteella. Sopimuksen 200 artiklassa perustetaan tulliasioiden alakomitea. Siinä määrätään, että sen olisi hyväksyttävä oma työjärjestyksensä. Ensimmäinen kokous on tarkoitus järjestää vuoden 2015 alussa. Sen vuoksi on tarpeen valmistella unionin kanta kyseisen alakomitean työjärjestykseen. Oheinen työjärjestysluonnos on laadittu Moldovan tasavallan kanssa käytyjen neuvottelujen perusteella. Sopimuksen 306 artiklassa perustetaan tulliasioiden alakomitea. Siinä määrätään, että sen olisi hyväksyttävä oma työjärjestyksensä. Ensimmäinen kokous on tarkoitus järjestää vuoden 2015 alussa. Sen vuoksi on tarpeen valmistella unionin kanta kyseisen alakomitean työjärjestykseen. Oheinen työjärjestysluonnos on laadittu Moldovan tasavallan kanssa käytyjen neuvottelujen perusteella. 3. EHDOTUKSEN OIKEUDELLINEN SISÄLTÖ Unionin osalta oikeusperusta, jolla hyväksytään EU:n ja Moldovan tasavallan assosiaatiosopimuksella perustetuissa alakomiteoissa omaksuttava unionin kanta, on Euroopan unionin toiminnasta tehty sopimus ja erityisesti sen 207 artiklan 4 kohta yhdessä sen 218 artiklan 9 kohdan kanssa. Edellä mainittujen neuvottelutulosten perusteella ja SEUT-sopimuksen 207 artiklan 4 kohdan ja 218 artiklan 9 kohdan nojalla Euroopan komissio ehdottaa, että neuvosto antaa päätöksen, jolla hyväksytään EU:n ja Moldovan tasavallan terveys- ja kasvinsuojelutoimia käsittelevän alakomitean, EU:n ja Moldovan tasavallan tulliasioiden alakomitean ja EU:n ja Moldovan tasavallan maantieteellisten merkintöjen alakomitean ensimmäisessä kokouksessa omaksuttava unionin kanta, joka koske niiden työjärjestyksiä. 2014/0350 (NLE) Ehdotus NEUVOSTON PÄÄTÖS Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisellä assosiaatiosopimuksella perustetussa terveys- ja kasvinsuojelutoimia käsittelevässä alakomiteassa, tulliasioiden alakomiteassa ja maantieteellisten merkintöjen alakomiteassa omaksuttavasta unionin kannasta terveys- ja kasvinsuojelutoimia käsittelevän alakomitean, tulliasioiden alakomitean ja maantieteellisten merkintöjen alakomitean työjärjestysten hyväksymiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1) Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, 464 artiklan 3 ja 4 kohdassa määrätään, että osaa sopimuksesta sovelletaan väliaikaisesti. (2) Neuvoston päätöksen 2014/492/EU[2] 3 artiklassa täsmennetään väliaikaisesti sovellettavat määräykset, joihin kuuluvat myös terveys- ja kasvinsuojelutoimia käsittelevän alakomitean, tulliasioiden alakomitean ja maantieteellisten merkintöjen alakomitean perustamista ja toimintaa koskevat määräykset. (3) Sopimuksen 191 artiklassa määrätään, että terveys- ja kasvinsuojelutoimia käsittelevän alakomitean olisi vahvistettava työjärjestyksensä ensimmäisessä kokouksessaan. (4) Sopimuksen 200 artiklan 3 kohdassa määrätään, että tulliasioiden alakomitean olisi vahvistettava työjärjestyksensä. (5) Sopimuksen 306 artiklan 3 kohdassa määrätään, että maantieteellisten merkintöjen alakomitean olisi vahvistettava työjärjestyksensä. (6) Sen vuoksi on aiheellista määrittää unionin kanta, joka koskee näissä alakomiteoissa hyväksyttäviä työjärjestyksiä, ON HYVÄKSYNYT TÄMÄN PÄÄTÖKSEN: 1 artikla 1. Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen 191 artiklalla perustetussa terveys- ja kasvinsuojelutoimia käsittelevässä alakomiteassa omaksuttava unionin kanta terveys- ja kasvinsuojelutoimia käsittelevän alakomitean työjärjestyksen hyväksymiseen perustuu kyseisen alakomitean päätösluonnokseen, joka on liitetty tähän päätökseen. 2. Unionin edustajat terveys- ja kasvinsuojelutoimia käsittelevässä alakomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä. 2 artikla 1. Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen 200 artiklalla perustetussa tulliasioiden alakomiteassa omaksuttava unionin kanta tulliasioiden alakomitean työjärjestyksen hyväksymiseen perustuu kyseisen alakomitean päätösluonnokseen, joka on liitetty tähän päätökseen. 2. Unionin edustajat tulliasioiden alakomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä. 3 artikla 1. Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen 306 artiklalla perustetussa maantieteellisten merkintöjen alakomiteassa omaksuttava unionin kanta maantieteellisten merkintöjen alakomitean työjärjestyksen hyväksymiseen perustuu kyseisen alakomitean päätösluonnokseen, joka on liitetty tähän päätökseen. 2. Unionin edustajat maantieteellisten merkintöjen alakomiteassa voivat sopia päätösluonnokseen tehtävistä vähäisistä muutoksista ilman uutta neuvoston päätöstä. 4 artikla Tämä päätös tulee voimaan päivänä, jona se hyväksytään. Tehty Brysselissä Neuvoston puolesta Puheenjohtaja [1] EUVL L 260, 30.8.2014, s. 1. [2] Neuvoston päätös, annettu 16 päivänä kesäkuuta 2014, Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 260, 30.8.2014, s. 1). LIITE LUONNOS EU:N JA MOLDOVAN TASAVALLAN TERVEYS- JA KASVINSUOJELUTOIMIA KÄSITTELEVÄN ALAKOMITEAN PÄÄTÖS N:o 1/2015, annettu … päivänä …kuuta 2015, työjärjestyksensä hyväksymisestä EU:N JA MOLDOVAN TASAVALLAN TERVEYS- JA KASVINSUOJELUTOIMIA KÄSITTELEVÄ ALAKOMITEA, joka ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, ja erityisesti sen 191 artiklan, sekä katsoo seuraavaa: (1) Sopimuksen osia sovelletaan väliaikaisesti 1 päivästä syyskuuta 2014 sopimuksen 464 artiklan mukaisesti. (2) Sopimuksen 191 artiklassa määrätään, että terveys- ja kasvinsuojelutoimia käsittelevän alakomitean olisi käsiteltävä kaikkia sopimuksen V osaston (Kauppa ja kaupan liitännäistoimenpiteet) 4 luvun (Terveys- ja kasvinsuojelutoimet) täytäntöönpanoon liittyviä asioita. (3) Sopimuksen 191 artiklan 5 kohdassa määrätään, että terveys- ja kasvinsuojelutoimia käsittelevän alakomitean olisi hyväksyttävä työjärjestyksensä, ON PÄÄTTÄNYT SEURAAVAA: 1 artikla Hyväksytään terveys- ja kasvinsuojelutoimia käsittelevän alakomitean työjärjestys, sellaisena kuin se on esitetty lisäyksessä. 2 artikla Tämä päätös tulee voimaan päivänä, jona se hyväksytään. Tehty… || Terveys- ja kasvinsuojelutoimia käsittelevän alakomitean puolesta || Puheenjohtaja Lisäys EU:n ja Moldovan tasavallan terveys- ja kasvinsuojelutoimia käsittelevän alakomitean työjärjestys 1 artikla Yleiset määräykset 1. Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, 191 artiklan 1 kohdan mukaisesti perustettu terveys- ja kasvinsuojelutoimia käsittelevä alakomitea avustaa sopimuksen V osaston 438 artiklan 4 kohdan mukaista kauppaan liittyviä kysymyksiä käsittelevää assosiaatiokomiteaa sen tehtävien hoitamisessa. 2. Terveys- ja kasvinsuojelutoimia käsittelevä alakomitea hoitaa sopimuksen 191 artiklan 2 kohdassa määrätyt tehtävänsä sopimuksen V osaston 4 luvun 176 artiklassa tarkoitettujen tavoitteiden mukaisesti. 3. Terveys- ja kasvinsuojelutoimia käsittelevä alakomitea koostuu Euroopan komission ja Moldovan tasavallan edustajista, jotka vastaavat terveys- ja kasvinsuojelutoimista. 4. Euroopan komission edustaja tai Moldovan tasavallan edustaja, joka vastaa terveys- ja kasvinsuojelutoimista, toimii puheenjohtajana 2 artiklan mukaisesti. 5. Tämän työjärjestyksen osapuolia ovat sopimuksen 461 artiklassa määritellyt sopimuspuolet. 2 artikla Puheenjohtajuus Sopimuspuolet toimivat vuorotellen terveys- ja kasvinsuojelutoimia käsittelevän alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna. 3 artikla Kokoukset 1. Jolleivät sopimuspuolet toisin sovi, terveys- ja kasvinsuojelutoimia käsittelevä alakomitea kokoontuu kolmen kuukauden kuluessa tämän sopimuksen voimaantulosta, kumman tahansa sopimuspuolen pyynnöstä tai vähintään kerran vuodessa. 2. Terveys- ja kasvinsuojelutoimia käsittelevän alakomitean kokoukset kutsuu koolle puheenjohtaja sopimuspuolten yhteisesti sopimana ajankohtana ja yhteisesti sopimassa paikassa. Terveys- ja kasvinsuojelutoimia käsittelevän alakomitean puheenjohtaja toimittaa kokouskutsun viimeistään 28 vuorokautta ennen kokouksen alkamista, jolleivät sopimuspuolet toisin sovi. 3. Terveys- ja kasvinsuojelutoimia käsittelevän alakomitean sääntömääräiset kokoukset kutsutaan mahdollisuuksien mukaan koolle hyvissä ajoin ennen kauppaan liittyviä kysymyksiä käsittelevän assosiaatiokomitean sääntömääräistä kokousta. 4. Terveys- ja kasvinsuojelutoimia käsittelevän alakomitean kokoukset voidaan järjestää millä tahansa sovituilla teknisillä keinoilla, kuten video- tai audiokokouksena. 5. Terveys- ja kasvinsuojelutoimia käsittelevä alakomitea voi kokoustensa välisinä aikoina käsitellä asioita kirjeitse. 4 artikla Valtuuskunnat Valtuuskuntien suunniteltu kokoonpano ilmoitetaan sopimuspuolille sihteeristön välityksellä ennen kutakin kokousta. 5 artikla Sihteeristö 1. Yksi Euroopan komission virkamies ja yksi Moldovan tasavallan virkamies toimivat yhdessä terveys- ja kasvinsuojelutoimia käsittelevän alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä. 2. Terveys- ja kasvinsuojelutoimia käsittelevän alakomitean päätökset, lausunnot, suositukset, kertomukset ja muut sovitut toimet annetaan tiedoksi kauppaan liittyviä kysymyksiä käsittelevän assosiaatiokomitean sihteeristölle. 6 artikla Kirjeenvaihto 1. Terveys- ja kasvinsuojelutoimia käsittelevälle alakomitealle osoitettu kirjeenvaihto ohjataan unionin tai Moldovan tasavallan sihteerille, joka puolestaan ilmoittaa toiselle sihteerille. 2. Sihteeristö varmistaa, että terveys- ja kasvinsuojelutoimia käsittelevälle alakomitealle osoitettu kirjeenvaihto toimitetaan eteenpäin alakomitean puheenjohtajalle ja jaetaan tarvittaessa tämän työjärjestyksen 7 artiklassa tarkoitettuina asiakirjoina. 3. Sihteeristö toimittaa terveys- ja kasvinsuojelutoimia käsittelevän alakomitean puheenjohtajan kirjeenvaihdon sopimuspuolille alakomitean puheenjohtajan puolesta. Kirjeenvaihto jaetaan tarvittaessa tämän työjärjestyksen 7 artiklan mukaisesti. 7 artikla Asiakirjat 1. Asiakirjat jaetaan terveys- ja kasvinsuojelutoimia käsittelevän alakomitean sihteerien välityksellä. 2. Sopimuspuoli toimittaa asiakirjansa omalle sihteerilleen. Sihteeri toimittaa nämä asiakirjat toisen sopimuspuolen sihteerille. 3. Unionin sihteeri jakaa asiakirjat unionin toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta Moldovan tasavallan sihteerille ja kauppaan liittyviä kysymyksiä käsittelevän assosiaatiokomitean sihteereille. 4. Moldovan tasavallan sihteeri jakaa asiakirjat Moldovan tasavallan toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille ja kauppaan liittyviä kysymyksiä käsittelevän assosiaatiokomitean sihteereille. 5. Terveys- ja kasvinsuojelutoimia käsittelevän alakomitean sihteerien on toimittava yhteyshenkilöinä sopimuksen 184 artiklassa tarkoitettua tietojenvaihtoa varten. 8 artikla Luottamuksellisuus Elleivät sopimuspuolet toisin päätä, terveys- ja kasvinsuojelutoimia käsittelevän alakomitean kokoukset eivät ole julkisia. Kun sopimuspuoli toimittaa terveys- ja kasvinsuojelutoimia käsittelevälle alakomitealle luottamuksellisiksi määriteltyjä tietoja, toisen sopimuspuolen on käsiteltävä kyseisiä tietoja luottamuksellisina. 9 artikla Kokousten esityslistat 1. Terveys- ja kasvinsuojelutoimia käsittelevän alakomitean sihteeristö laatii jokaista kokousta varten sopimuspuolten tekemien ehdotusten perusteella alustavan esityslistan ja luonnoksen 10 artiklassa tarkoitetuista toimintaa koskevista päätelmistä. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat sopimuspuoli on toimittanut terveys- ja kasvinsuojelutoimia käsittelevän alakomitean sihteeristölle viimeistään 21 vuorokautta ennen kyseistä kokouspäivää. 2. Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 vuorokautta ennen kokouksen alkua. 3. Terveys- ja kasvinsuojelutoimia käsittelevä alakomitea hyväksyy esityslistan kunkin kokouksen alussa. Sopimuspuolten suostumuksella esityslistalle voidaan ottaa asioita, joita ei ole merkitty alustavaan esityslistaan. 4. Terveys- ja kasvinsuojelutoimia käsittelevän alakomitean kokouksen puheenjohtaja voi toisen sopimuspuolen suostumuksella kutsua sopimuspuolten muiden elinten edustajia tai tietyn alan riippumattomia asiantuntijoita osallistumaan tarvittaessa kokouksiinsa antamaan tietoja erityisistä aiheista. Sopimuspuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia. 5. Terveys- ja kasvinsuojelutoimia käsittelevän alakomitean puheenjohtaja voi sopimuspuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä. 10 artikla Pöytäkirja ja toimintaa koskevat päätelmät 1. Sihteerit laativat yhdessä kustakin kokouksesta pöytäkirjaluonnoksen. 2. Pöytäkirja sisältää yleensä kunkin esityslistalla olevan asian osalta: a) kokouksen osallistujat, heidän mukanaan olevat virkamiehet ja mahdolliset kokoukseen osallistuvat tarkkailijat tai asiantuntijat; b) terveys- ja kasvinsuojelutoimia käsittelevälle alakomitealle toimitetut asiakirjat; c) lausunnot, jotka terveys- ja kasvinsuojelutoimia käsittelevä alakomitea on pyytänyt kirjattaviksi; ja d) kokouksessa hyväksytyt 4 kohdassa tarkoitetut toimintaa koskevat päätelmät. 3. Pöytäkirjaluonnos toimitetaan terveys- ja kasvinsuojelutoimia käsittelevän alakomitean hyväksyttäväksi. Se hyväksytään 28 vuorokauden kuluessa kustakin terveys- ja kasvinsuojelutoimia käsittelevän alakomitean kokouksesta. Sen jäljennös toimitetaan kaikille tämän työjärjestyksen 7 artiklassa tarkoitetuille vastaanottajille. 4. Puheenjohtajana toimivan sopimuspuolen terveys- ja kasvinsuojelutoimia käsittelevän alakomitean sihteeri laatii luonnoksen toimintaa koskeviksi päätelmiksi ja jakaa sen sopimuspuolille yhdessä esityslistan kanssa yleensä viimeistään 15 vuorokautta ennen kokouksen alkua. Luonnosta ajantasaistetaan kokouksen edetessä siten, että kokouksen lopussa, ellei toisin sovita, terveys- ja kasvinsuojelutoimia käsittelevä alakomitea hyväksyy toimintaa koskevat päätelmät, jotka sisältävät sopimuspuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteutusta tarkastellaan jossakin terveys- ja kasvinsuojelutoimia käsittelevän alakomitean myöhemmässä kokouksessa. Tätä varten terveys- ja kasvinsuojelutoimia käsittelevä alakomitea hyväksyy asiakirjamallin, jonka avulla voidaan seurata edistymistä kunkin toimenpiteen toteuttamisessa tiettyyn määräaikaan mennessä. 11 artikla Päätökset ja suositukset 1. Terveys- ja kasvinsuojelutoimia käsittelevä alakomitea hyväksyy päätökset, lausunnot, suositukset, kertomukset ja yhteiset toimet sopimuksen 191 artiklan mukaisesti. Sopimuspuolet hyväksyvät yksimielisesti nämä päätökset, lausunnot, suositukset, kertomukset ja yhteiset toimet, kun niiden sisäiset hyväksymismenettelyt on saatettu päätökseen. Päätökset sitovat sopimuspuolia, joiden on toteutettava päätösten täytäntöönpanemiseksi tarvittavat toimenpiteet. 2. Puheenjohtaja allekirjoittaa jokaisen päätöksen, lausunnon, suosituksen tai kertomuksen, ja molemmat sihteerit todistavat sen oikeaksi. Puheenjohtaja allekirjoittaa nämä asiakirjat sen kokouksen aikana, jossa kyseinen päätös. lausunto, suositus tai kertomus on hyväksytty, sanotun kuitenkaan rajoittamatta 3 kohdan soveltamista. 3. Jos sopimuspuolet niin sopivat, terveys- ja kasvinsuojelutoimia käsittelevä alakomitea voi antaa päätöksiä, suosituksia, lausuntoja tai kertomuksia kirjallista menettelyä noudattaen, kun niiden sisäiset hyväksymismenettelyt on saatu päätökseen. Kirjallinen menettely tarkoittaa sopimuspuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 vuorokautta. Terveys- ja kasvinsuojelutoimia käsittelevän alakomitean puheenjohtaja voi sopimuspuolia kuultuaan lyhentää tässä kohdassa asetettuja määräaikoja erityisolosuhteiden sitä edellyttäessä. Kun tekstistä on päästy sopimukseen, puheenjohtaja allekirjoittaa päätöksen, lausunnon, suosituksen tai kertomuksen, ja molemmat sihteerit todistavat sen oikeaksi. 4. Terveys- ja kasvinsuojelutoimia käsittelevän alakomitean asiakirjat otsikoidaan ’päätöksiksi’, ’lausunnoiksi’, ’suosituksiksi’ tai ’kertomuksiksi’. Kukin päätös tulee voimaan päivänä, jona se hyväksytään, ellei päätöksessä toisin säädetä. 5. Päätökset, lausunnot, suositukset ja kertomukset jaetaan molemmille sopimuspuolille. 6. Kumpikin sopimuspuoli voi päättää terveys- ja kasvinsuojelutoimia käsittelevän alakomitean päätösten, lausuntojen, suositusten ja kertomusten julkaisemisesta omassa virallisessa lehdessään. 12 artikla Kertomukset Terveys- ja kasvinsuojelutoimia käsittelevä alakomitea toimittaa kauppaan liittyviä kysymyksiä käsittelevälle assosiaatiokomitealle kertomuksen omasta toiminnastaan ja alakomitean perustamien teknisten tai tilapäisten työryhmien toiminnasta. Kertomus on toimitettava 25 vuorokautta ennen kauppaan liittyviä kysymyksiä käsittelevän assosiaatiokomitean sääntömääräistä vuosikokousta. 13 artikla Kielet 1. Terveys- ja kasvinsuojelutoimia käsittelevän alakomitean työkielet ovat englanti ja romania. 2. Jollei toisin päätetä, terveys- ja kasvinsuojelutoimia käsittelevä alakomitea tekee ratkaisunsa kyseisillä kielillä laadittujen asiakirjojen perusteella. 14 artikla Kulut 1. Kumpikin sopimuspuoli vastaa sille terveys- ja kasvinsuojelutoimia käsittelevän alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 2. Kokouksen järjestävä sopimuspuoli vastaa kokouksen järjestelyihin liittyvistä kuluista sekä asiakirjojen kopiointikuluista. 3. Kuluista, jotka aiheutuvat kokousten tulkkauksesta ja tämän työjärjestyksen 13 artiklan 1 kohdassa tarkoitettujen asiakirjojen kääntämisestä englanniksi tai romaniaksi , vastaa kokouksen järjestävä sopimuspuoli. Tulkkauksesta ja kääntämisestä muille kielille tai muista kielistä vastaa suoraan pyynnön esittänyt sopimuspuoli. 15 artikla Työjärjestyksen muuttaminen Tätä työjärjestystä voidaan muuttaa terveys- ja kasvinsuojelutoimia käsittelevän alakomitean päätöksellä sopimuksen 191 artiklan 5 kohdan mukaisesti. 16 artikla Tekniset työryhmät ja tilapäiset työryhmät 1. Terveys- ja kasvinsuojelutoimia käsittelevä alakomitea voi tarvittaessa perustaa sopimuksen 191 artiklan 6 kohdan nojalla tehtävällä päätöksellä teknisiä työryhmiä tai tilapäisiä työryhmiä, myös tieteellisiä työryhmiä ja asiantuntijaryhmiä, tai lopettaa niiden toiminnan. 2. Tilapäisen työryhmän jäseninä voi olla muitakin kuin sopimuspuolten edustajia. Sopimuspuolet varmistavat, että terveys- ja kasvinsuojelutoimia käsittelevän alakomitean perustamien työryhmien jäsenet noudattavat asianmukaisia luottamuksellisuutta koskevia vaatimuksia. 3. Ellei toisin päätetä, terveys- ja kasvinsuojelutoimia käsittelevän alakomitean perustamien työryhmien jäsenet työskentelevät alakomitean alaisuudessa ja raportoivat sille toiminnastaan. 4. Työryhmien kokoukset voidaan järjestää tarpeen mukaan henkilötapaamisina tai video- tai audiokokouksina. 5. Terveys- ja kasvinsuojelutoimia käsittelevän alakomitean sihteeristölle on toimitettava jäljennös kaikesta merkityksellisestä kirjeenvaihdosta, asiakirjoista ja tiedonannoista, jotka koskevat työryhmien toimintaa. 6. Työryhmillä on toimivalta antaa kirjallisesti suosituksia terveys- ja kasvinsuojelutoimia käsittelevälle alakomitealle. Suositukset on annettava yksimielisesti ja toimitettava terveys- ja kasvinsuojelutoimia käsittelevän alakomitean puheenjohtajalle, joka jakaa suositukset 7 artiklan mukaisesti. 7. Tätä työjärjestystä sovelletaan soveltuvin osin kaikkiin terveys- ja kasvinsuojelutoimia käsittelevän alakomitean perustamiin teknisiin työryhmiin tai tilapäisiin työryhmiin, ellei tässä artiklassa toisin täsmennetä. Viittauksia kauppaan liittyviä kysymyksiä käsittelevään assosiaatiokomiteaan on pidettävä viittauksina terveys- ja kasvinsuojelutoimia käsittelevään alakomiteaan. LUONNOS EU:N JA MOLDOVAN TASAVALLAN TULLIASIOIDEN ALAKOMITEAN PÄÄTÖS N:o 1/2015, annettu … päivänä …kuuta 2015. työjärjestyksensä hyväksymisestä EU:N JA MOLDOVAN TASAVALLAN TULLIASIOIDEN ALAKOMITEA, joka ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, ja erityisesti sen 200 artiklan, sekä katsoo seuraavaa: (1) Sopimuksen osia sovelletaan väliaikaisesti 1 päivästä syyskuuta 2014 sopimuksen 464 artiklan mukaisesti. (2) Sopimuksen 200 artiklassa määrätään, että tulliasioiden alakomitea valvoo sopimuksen V osaston (Kauppa ja kaupan liitännäistoimenpiteet) 5 luvun (Tullimenettelyjen ja kaupan helpottaminen) täytäntöönpanoa ja hallinnointia. (3) Sopimuksen 200 artiklan 3 kohdassa määrätään, että tulliasioiden alakomitean olisi hyväksyttävä työjärjestyksensä, ON PÄÄTTÄNYT SEURAAVAA: 1 artikla Hyväksytään tulliasioiden alakomitean työjärjestys, sellaisena kuin se on esitetty lisäyksessä. 2 artikla Tämä päätös tulee voimaan päivänä, jona se hyväksytään. Tehty… || Tulliasioiden alakomitean puolesta || Puheenjohtaja Lisäys EU:n ja Moldovan tasavallan tulliasioiden alakomitean työjärjestys 1 artikla Yleiset määräykset 1. Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, 200 artiklan 1 kohdan mukaisesti perustettu tulliasioiden alakomitea hoitaa sopimuksen 200 artiklan 2 ja 3 kohdassa tarkoitetut tehtävänsä. 2. Tulliasioiden alakomitea koostuu Euroopan komission ja Moldovan tasavallan edustajista, jotka vastaavat tullikysymyksistä ja tulliin liittyvistä asioista. 3. Euroopan komission edustaja tai Moldovan tasavallan edustaja, joka vastaa tullikysymyksistä ja tulliin liittyvistä asioista, toimii puheenjohtajana 2 artiklan mukaisesti. 4. Tämän työjärjestyksen osapuolia ovat sopimuksen 461 artiklassa määritellyt sopimuspuolet. 2 artikla Puheenjohtajuus Sopimuspuolet toimivat vuorotellen tulliasioiden alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna. 3 artikla Kokoukset 1. Jolleivät sopimuspuolet toisin sovi, tulliasioiden alakomitea kokoontuu kerran vuodessa tai kumman tahansa sopimuspuolen pyynnöstä. 2. Tulliasioiden alakomitean kokoukset kutsuu koolle puheenjohtaja sopimuspuolten yhteisesti sopimana ajankohtana ja yhteisesti sopimassa paikassa. Tulliasioiden alakomitean puheenjohtaja toimittaa kokouskutsun viimeistään 28 vuorokautta ennen kokouksen alkamista, jolleivät sopimuspuolet toisin sovi. 3. Tulliasioiden alakomitean kokoukset voidaan järjestää millä tahansa sovituilla teknisillä keinoilla, kuten video- tai audiokokouksena. 5. Tulliasioiden alakomitea voi kokoustensa välisinä aikoina käsitellä asioita kirjeitse. 4 artikla Valtuuskunnat Valtuuskuntien suunniteltu kokoonpano ilmoitetaan sopimuspuolille sihteeristön välityksellä ennen kutakin kokousta. 5 artikla Sihteeristö 1. Yksi Euroopan komission virkamies ja yksi Moldovan tasavallan virkamies, joka vastaa tullikysymyksistä ja tulliin liittyvistä asioista, toimivat yhdessä tulliasioiden alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä. 2. Tulliasioiden alakomitean päätökset, lausunnot, suositukset, kertomukset ja muut sovitut toimet annetaan tiedoksi kauppaan liittyviä kysymyksiä käsittelevän assosiaatiokomitean sihteeristölle. 6 artikla Kirjeenvaihto 1. Tulliasioiden alakomitealle osoitettu kirjeenvaihto ohjataan unionin tai Moldovan tasavallan sihteerille, joka puolestaan ilmoittaa toiselle sihteerille. 2. Sihteeristö varmistaa, että tulliasioiden alakomitealle osoitettu kirjeenvaihto toimitetaan eteenpäin alakomitean puheenjohtajalle ja jaetaan tarvittaessa tämän työjärjestyksen 7 artiklassa tarkoitettuina asiakirjoina. 3. Sihteeristö toimittaa tulliasioiden alakomitean puheenjohtajan kirjeenvaihdon sopimuspuolille alakomitean puheenjohtajan puolesta. Kirjeenvaihto jaetaan tarvittaessa tämän työjärjestyksen 7 artiklan mukaisesti. 7 artikla Asiakirjat 1. Asiakirjat jaetaan tulliasioiden alakomitean sihteerien välityksellä. 2. Sopimuspuoli toimittaa asiakirjansa omalle sihteerilleen. Sihteeri toimittaa nämä asiakirjat toisen sopimuspuolen sihteerille. 3. Unionin sihteeri jakaa asiakirjat unionin toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta Moldovan tasavallan sihteerille. Unionin sihteeri toimittaa jäljennöksen lopullisista asiakirjoista kauppaan liittyviä kysymyksiä käsittelevän assosiaatiokomitean sihteereille. 4. Moldovan tasavallan sihteeri jakaa asiakirjat Moldovan tasavallan toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille. Moldovan tasavallan sihteeri toimittaa jäljennöksen lopullisista asiakirjoista kauppaan liittyviä kysymyksiä käsittelevän assosiaatiokomitean sihteereille. 8 artikla Luottamuksellisuus Elleivät sopimuspuolet toisin päätä, tulliasioiden alakomitean kokoukset eivät ole julkisia. Kun sopimuspuoli toimittaa tulliasioiden alakomitealle luottamuksellisiksi määriteltyjä tietoja, toisen sopimuspuolen on käsiteltävä kyseisiä tietoja luottamuksellisina. 9 artikla Kokousten esityslistat 1. Tulliasioiden alakomitean sihteeristö laatii jokaista kokousta varten sopimuspuolten tekemien ehdotusten perusteella alustavan esityslistan. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat sopimuspuoli on toimittanut tulliasioiden alakomitean sihteeristölle viimeistään 21 vuorokautta ennen kyseistä kokouspäivää. 2. Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 vuorokautta ennen kokouksen alkua. 3. Tulliasioiden alakomitea hyväksyy esityslistan kunkin kokouksen alussa. Sopimuspuolten suostumuksella esityslistalle voidaan ottaa asioita, joita ei ole merkitty alustavaan esityslistaan. 4. Tulliasioiden alakomitean kokouksen puheenjohtaja voi toisen sopimuspuolen suostumuksella kutsua sopimuspuolten muiden elinten edustajia tai tietyn alan riippumattomia asiantuntijoita osallistumaan tarvittaessa kokouksiinsa antamaan tietoja erityisistä aiheista. Sopimuspuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia. 5. Tulliasioiden alakomitean puheenjohtaja voi sopimuspuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä. 10 artikla Pöytäkirja ja toimintaa koskevat päätelmät 1. Puheenjohtajana toimivan sopimuspuolen tulliasioiden alakomitean sihteeri laatii pöytäkirjaluonnoksen, joka sisältää toimintaa koskevat päätelmät. 2. Pöytäkirjaluonnos, joka sisältää toimintaa koskevat päätelmät, toimitetaan tulliasioiden alakomitean hyväksyttäväksi. Se hyväksytään 28 vuorokauden kuluessa kustakin tulliasioiden alakomitean kokouksesta. Sen jäljennös toimitetaan kaikille tämän työjärjestyksen 7 artiklassa tarkoitetuille vastaanottajille. 11 artikla Päätökset ja suositukset 1. Tulliasioiden alakomitea hyväksyy käytännön järjestelyt, toimenpiteet, päätökset ja suositukset sopimuksen 200 artiklan mukaisesti. Sopimuspuolet hyväksyvät ne yksimielisesti, kun niiden sisäiset hyväksymismenettelyt on saatettu päätökseen. Päätökset sitovat sopimuspuolia, joiden on toteutettava päätösten täytäntöönpanemiseksi tarvittavat toimenpiteet. 2. Puheenjohtaja allekirjoittaa jokaisen päätöksen tai suosituksen, ja molemmat sihteerit todistavat sen oikeaksi. Puheenjohtaja allekirjoittaa nämä asiakirjat sen kokouksen aikana, jossa kyseinen päätös tai suositus on hyväksytty, sanotun kuitenkaan rajoittamatta 3 kohdan soveltamista. 3. Jos sopimuspuolet niin sopivat, tulliasioiden alakomitea voi antaa päätöksiä tai suosituksia kirjallista menettelyä noudattaen, kun niiden sisäiset hyväksymismenettelyt on saatu päätökseen. Kirjallinen menettely tarkoittaa sopimuspuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 vuorokautta. Tulliasioiden alakomitean puheenjohtaja voi sopimuspuolia kuultuaan lyhentää tässä kohdassa asetettuja määräaikoja erityisolosuhteiden sitä edellyttäessä. Kun tekstistä on päästy sopimukseen, puheenjohtaja allekirjoittaa päätöksen tai suosituksen, ja molemmat sihteerit todistavat sen oikeaksi. 4. Tulliasioiden alakomitean asiakirjat otsikoidaan ’päätöksiksi’ tai ’suosituksiksi’. Kukin päätös tulee voimaan päivänä, jona se hyväksytään, ellei päätöksessä toisin säädetä. 5. Päätökset ja suositukset jaetaan molemmille sopimuspuolille. 6. Kumpikin sopimuspuoli voi päättää tulliasioiden alakomitean päätösten ja suositusten julkaisemisesta omassa virallisessa lehdessään. 12 artikla Kertomukset Tulliasioiden alakomitea raportoi toiminnastaan kauppaan liittyviä kysymyksiä käsittelevälle assosiaatiokomitealle jokaisessa kauppaan liittyviä kysymyksiä käsittelevän assosiaatiokomitean sääntömääräisessä vuosikokouksessa. 13 artikla Kielet 1. Tulliasioiden alakomitean työkielet ovat englanti ja romania. 2. Jollei toisin päätetä, tulliasioiden alakomitea tekee ratkaisunsa kyseisillä kielillä laadittujen asiakirjojen perusteella. 14 artikla Kulut 1. Kumpikin sopimuspuoli vastaa sille tulliasioiden alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 2. Kokouksen järjestävä sopimuspuoli vastaa kokouksen järjestelyihin liittyvistä kuluista sekä asiakirjojen kopiointikuluista. 3. Kuluista, jotka aiheutuvat kokousten tulkkauksesta ja tämän työjärjestyksen 13 artiklan 1 kohdassa tarkoitettujen asiakirjojen kääntämisestä englanniksi tai romaniaksi vastaa kokouksen järjestävä sopimuspuoli. Tulkkauksesta ja kääntämisestä muille kielille tai muista kielistä vastaa suoraan pyynnön esittänyt sopimuspuoli. 15 artikla Työjärjestyksen muuttaminen Tätä työjärjestystä voidaan muuttaa tulliasioiden alakomitean päätöksellä sopimuksen 200 artiklan 3 kohdan e alakohdan mukaisesti. LUONNOS EU:N JA MOLDOVAN TASAVALLAN MAANTIETEELLISTEN MERKINTÖJEN ALAKOMITEAN PÄÄTÖS N:o 1/2015, annettu … päivänä …kuuta 2015. työjärjestyksensä hyväksymisestä EU:N JA MOLDOVAN TASAVALLAN MAANTIETEELLISTEN MERKINTÖJEN ALAKOMITEA, joka ottaa huomioon Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, ja erityisesti sen 306 artiklan, sekä katsoo seuraavaa: (1) Sopimuksen osia sovelletaan väliaikaisesti 1 päivästä syyskuuta 2014 sopimuksen 465 artiklan mukaisesti. (2) Sopimuksen 306 artiklassa määrätään, että maantieteellisten merkintöjen alakomitea seuraa sopimuksen kehittymistä maantieteellisten merkintöjen alalla ja toimii maantieteellisiä merkintöjä koskevana yhteistyö- ja vuoropuhelufoorumina. (3) Sopimuksen 306 artiklan 3 kohdassa määrätään, että maantieteellisten merkintöjen alakomitean olisi hyväksyttävä oma työjärjestyksensä, ON PÄÄTTÄNYT SEURAAVAA: 1 artikla Hyväksytään maantieteellisten merkintöjen alakomitean työjärjestys, sellaisena kuin se on esitetty lisäyksessä. 2 artikla Tämä päätös tulee voimaan päivänä, jona se hyväksytään. Tehty || Maantieteellisten merkintöjen alakomitean puolesta || Puheenjohtaja Lisäys EU:n ja Moldovan tasavallan maantieteellisten merkintöjen alakomitean työjärjestys 1 artikla Yleiset määräykset 1. Euroopan unionin, Euroopan atomienergiayhteisön ja niiden jäsenvaltioiden sekä Moldovan tasavallan välisen assosiaatiosopimuksen, jäljempänä ’sopimus’, 306 artiklan mukaisesti perustettu maantieteellisten merkintöjen alakomitea avustaa sopimuksen V osaston 438 artiklan 4 kohdan mukaista kauppaan liittyviä kysymyksiä käsittelevää assosiaatiokomiteaa sen tehtävien hoitamisessa. 2. Maantieteellisten merkintöjen alakomitea hoitaa 306 artiklassa tarkoitetut tehtävänsä. 3. Maantieteellisten merkintöjen alakomitea koostuu Euroopan komission ja Moldovan tasavallan virkamiehistä, jotka vastaavat maantieteellisistä merkinnöistä. 4. Sopimuspuolet nimeävät kumpikin valtuuskuntansa johtajan, joka toimii yhteyshenkilönä kaikissa asioissa, jotka liittyvät maantieteellisten merkintöjen alakomiteaan. 5. Valtuuskuntien johtajat toimivat puheenjohtajana 2 artiklan mukaisesti. 6. Kumpikin valtuuskunnan johtaja voi delegoida kaikki valtuuskunnan johtajan tehtävät tai osan niistä nimetylle varajohtajalle, jolloin kaikki jäljempänä olevat viittaukset valtuuskunnan johtajaan koskevat samalla tavoin myös nimettyä varajohtajaa. 7. Tämän työjärjestyksen osapuolia ovat sopimuksen 461 artiklassa määritellyt sopimuspuolet. 2 artikla Puheenjohtajuus Sopimuspuolet toimivat vuorotellen maantieteellisten merkintöjen alakomitean puheenjohtajana 12 kuukauden ajan. Ensimmäinen kausi alkaa assosiaationeuvoston ensimmäisenä kokoontumispäivänä ja päättyy 31 päivänä joulukuuta samana vuonna. 3 artikla Kokoukset 1. Jolleivät sopimuspuolet toisin sovi, maantieteellisten merkintöjen alakomitea kokoontuu jommankumman sopimuspuolen pyynnöstä vuorotellen Euroopan unionissa ja Moldovan tasavallassa, ja joka tapauksessa viimeistään 90 vuorokauden kuluessa pyynnön esittämisestä. 2. Maantieteellisten merkintöjen alakomitean kokoukset kutsuu koolle puheenjohtaja sopimuspuolten yhteisesti sopimana ajankohtana ja yhteisesti sopimassa paikassa. Maantieteellisten merkintöjen alakomitean puheenjohtaja toimittaa kokouskutsun viimeistään 28 vuorokautta ennen kokouksen alkamista, jolleivät sopimuspuolet toisin sovi. 3. Maantieteellisten merkintöjen alakomitean sääntömääräinen kokous kutsutaan mahdollisuuksien mukaan koolle hyvissä ajoin ennen kauppaan liittyviä kysymyksiä käsittelevän assosiaatiokomitean sääntömääräistä kokousta. 4. Maantieteellisten merkintöjen alakomitean kokoukset voidaan poikkeuksellisesti järjestää millä tahansa sopimuspuolten sopimalla teknologisella keinolla, myös videokokouksena. 4 artikla Valtuuskunnat Valtuuskuntien suunniteltu kokoonpano ilmoitetaan sopimuspuolille sihteeristön välityksellä ennen kutakin kokousta. 5 artikla Sihteeristö 1. Yksi valtuuskunnan johtajien nimittämä Euroopan komission edustaja ja yksi valtuuskunnan johtajan nimittämä Moldovan tasavallan edustaja toimivat yhdessä maantieteellisten merkintöjen alakomitean sihteereinä ja huolehtivat yhteisesti sihteeristön tehtävistä keskinäisen luottamuksen ja yhteistyön hengessä. 2. Maantieteellisten merkintöjen alakomitean päätökset, kertomukset ja muut sovitut toimet annetaan tiedoksi kauppaan liittyviä kysymyksiä käsittelevän assosiaatiokomitean sihteeristölle. 6 artikla Kirjeenvaihto 1. Maantieteellisten merkintöjen alakomitealle osoitettu kirjeenvaihto ohjataan unionin tai Moldovan tasavallan sihteerille, joka puolestaan ilmoittaa toiselle sihteerille. 2. Sihteeristö varmistaa, että maantieteellisten merkintöjen alakomitealle osoitettu kirjeenvaihto toimitetaan eteenpäin alakomitean puheenjohtajalle ja jaetaan tarvittaessa tämän työjärjestyksen 7 artiklassa tarkoitettuina asiakirjoina. 3. Sihteeristö toimittaa maantieteellisten merkintöjen alakomitean puheenjohtajan kirjeenvaihdon sopimuspuolille alakomitean puheenjohtajan puolesta. Kirjeenvaihto jaetaan tarvittaessa tämän työjärjestyksen 7 artiklan mukaisesti. 7 artikla Asiakirjat 1. Asiakirjat jaetaan maantieteellisten merkintöjen alakomitean sihteerien välityksellä. 2. Sopimuspuoli toimittaa asiakirjansa omalle sihteerilleen. Sihteeri toimittaa nämä asiakirjat toisen sopimuspuolen sihteerille. 3. Unionin sihteeri jakaa asiakirjat unionin toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta Moldovan tasavallan sihteerille ja kauppaan liittyviä kysymyksiä käsittelevän assosiaatiokomitean sihteereille. 4. Moldovan tasavallan sihteeri jakaa asiakirjat Moldovan tasavallan toimivaltaisille edustajille ja toimittaa järjestelmällisesti jäljennöksen tällaisesta kirjeenvaihdosta unionin sihteerille ja kauppaan liittyviä kysymyksiä käsittelevän assosiaatiokomitean sihteereille. 8 artikla Luottamuksellisuus Elleivät sopimuspuolet toisin päätä, maantieteellisten merkintöjen alakomitean kokoukset eivät ole julkisia. Kun sopimuspuoli toimittaa maantieteellisten merkintöjen alakomitealle luottamuksellisiksi määriteltyjä tietoja, toisen sopimuspuolen on käsiteltävä kyseisiä tietoja luottamuksellisina. 9 artikla Kokousten esityslistat 1. Maantieteellisten merkintöjen alakomitean sihteeristö laatii jokaista kokousta varten sopimuspuolten tekemien ehdotusten perusteella alustavan esityslistan ja luonnoksen 10 artiklassa tarkoitetuista toimintaa koskevista päätelmistä. Alustavaan esityslistaan sisältyvät asiat, joiden ottamista esityslistalle koskevan pyynnön ja muut tarvittavat asiakirjat sopimuspuoli on toimittanut maantieteellisten merkintöjen alakomitean sihteeristölle viimeistään 21 vuorokautta ennen kyseistä kokouspäivää. 2. Alustava esityslista ja muut tarvittavat asiakirjat jaetaan 7 artiklan mukaisesti viimeistään 15 vuorokautta ennen kokouksen alkua. 3. Maantieteellisten merkintöjen alakomitean puheenjohtaja ja toinen valtuuskunnan johtaja hyväksyvät esityslistan kunkin kokouksen alussa. Sopimuspuolten suostumuksella esityslistalle voidaan ottaa asioita, joita ei ole merkitty alustavaan esityslistaan. 4. Maantieteellisten merkintöjen alakomitean kokouksen puheenjohtaja voi toisen sopimuspuolen suostumuksella kutsua sopimuspuolten muiden elinten edustajia tai tietyn alan riippumattomia asiantuntijoita osallistumaan tarvittaessa kokouksiinsa antamaan tietoja erityisistä aiheista. Sopimuspuolet varmistavat, että nämä tarkkailijat tai asiantuntijat noudattavat luottamuksellisuutta koskevia vaatimuksia. 5. Maantieteellisten merkintöjen alakomitean puheenjohtaja voi sopimuspuolia kuultuaan lyhentää 1 ja 2 kohdassa asetettuja määräaikoja erityisolosuhteiden sitä edellyttäessä. 10 artikla Pöytäkirja ja toimintaa koskevat päätelmät 1. Sihteerit laativat yhdessä kustakin kokouksesta pöytäkirjaluonnoksen. 2. Pöytäkirja sisältää yleensä kunkin esityslistalla olevan asian osalta: a) kokouksen osallistujat, heidän mukanaan olevat virkamiehet ja mahdolliset kokoukseen osallistuvat tarkkailijat tai asiantuntijat; b) maantieteellisten merkintöjen alakomitealle toimitetut asiakirjat; c) lausunnot, jotka maantieteellisten merkintöjen alakomitea on pyytänyt kirjattaviksi; ja d) kokouksessa hyväksytyt 4 kohdassa tarkoitetut toimintaa koskevat päätelmät. 3. Pöytäkirjaluonnos toimitetaan maantieteellisten merkintöjen alakomitean hyväksyttäväksi. Se hyväksytään 28 vuorokauden kuluessa kustakin maantieteellisten merkintöjen alakomitean kokouksesta. Sen jäljennös toimitetaan kaikille tämän työjärjestyksen 7 artiklassa tarkoitetuille vastaanottajille. 4. Puheenjohtajana toimivan sopimuspuolen maantieteellisten merkintöjen alakomitean sihteeri laatii luonnoksen toimintaa koskeviksi päätelmiksi ja jakaa sen sopimuspuolille yhdessä esityslistan kanssa yleensä viimeistään 15 vuorokautta ennen kokouksen alkua. Luonnosta ajantasaistetaan kokouksen edetessä siten, että kokouksen lopussa, ellei toisin sovita, maantieteellisten merkintöjen alakomitea hyväksyy toimintaa koskevat päätelmät, jotka sisältävät sopimuspuolten sopimat jatkotoimet. Kun toimintaa koskevat päätelmät on hyväksytty, ne liitetään pöytäkirjaan ja niiden toteutusta tarkastellaan jossakin maantieteellisten merkintöjen alakomitean myöhemmässä kokouksessa. Tätä varten maantieteellisten merkintöjen alakomitea hyväksyy asiakirjamallin, jonka avulla voidaan seurata edistymistä kunkin toimenpiteen toteuttamisessa tiettyyn määräaikaan mennessä. 11 artikla Päätökset 1. Maantieteellisten merkintöjen alakomitealla on toimivalta tehdä päätöksiä sopimuksen 306 artiklan 4 kohdassa tarkoitetuissa asioissa. Sopimuspuolet hyväksyvät nämä päätökset yksimielisesti, kun niiden sisäiset hyväksymismenettelyt on saatettu päätökseen. Ne sitovat sopimuspuolia, joiden on toteutettava päätösten täytäntöönpanemiseksi tarvittavat toimenpiteet. 2. Puheenjohtaja allekirjoittaa jokaisen päätöksen, ja molemmat sihteerit todistavat sen oikeaksi. Edustajat allekirjoittavat nämä asiakirjat sen kokouksen aikana, jossa kyseinen päätös on hyväksytty, sanotun kuitenkaan rajoittamatta 4 kohdan soveltamista. 3. Jos sopimuspuolet niin sopivat, maantieteellisten merkintöjen alakomitea voi tehdä päätöksiä tai hyväksyä kertomuksia kirjallista menettelyä noudattaen, kun niiden sisäiset hyväksymismenettelyt on saatu päätökseen. Kirjallinen menettely tarkoittaa sopimuspuolten suostumuksella toimivien sihteerien välistä noottien vaihtoa. Tätä varten ehdotusteksti jaetaan 7 artiklan mukaisesti ja määräaika, jonka kuluessa mahdolliset varaumat tai muutosehdotukset on esitettävä, on vähintään 21 vuorokautta. Maantieteellisten merkintöjen alakomitean puheenjohtaja voi sopimuspuolia kuultuaan lyhentää tässä kohdassa asetettuja määräaikoja erityisolosuhteiden sitä edellyttäessä. Kun tekstistä on päästy sopimukseen, puheenjohtaja allekirjoittaa päätöksen tai kertomuksen, ja molemmat sihteerit todistavat sen oikeaksi. 4. Maantieteellisten merkintöjen alakomitean asiakirjat otsikoidaan ’päätöksiksi’ tai ’kertomuksiksi’. Kukin päätös tulee voimaan päivänä, jona se hyväksytään, ellei päätöksessä toisin säädetä. 5. Päätökset jaetaan molemmille sopimuspuolille. 6. Kumpikin sopimuspuoli päättää maantieteellisten merkintöjen alakomitean päätösten julkaisemisesta omassa virallisessa lehdessään. 12 artikla Kertomukset Maantieteellisten merkintöjen alakomitea raportoi toiminnastaan kauppaan liittyviä kysymyksiä käsittelevälle assosiaatiokomitealle jokaisessa kauppaan liittyviä kysymyksiä käsittelevän assosiaatiokomitean sääntömääräisessä kokouksessa. 13 artikla Kielet 1. Maantieteellisten merkintöjen alakomitean työkielet ovat englanti ja romania. 2. Jollei toisin päätetä, maantieteellisten merkintöjen alakomitea tekee ratkaisunsa kyseisillä kielillä laadittujen asiakirjojen perusteella. 14 artikla Kulut 1. Kumpikin sopimuspuoli vastaa sille maantieteellisten merkintöjen alakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista. 2. Kokouksen järjestävä sopimuspuoli vastaa kokouksen järjestelyihin liittyvistä kuluista sekä asiakirjojen kopiointikuluista. 3. Kuluista, jotka aiheutuvat kokousten tulkkauksesta ja tämän työjärjestyksen 13 artiklan 1 kohdassa tarkoitettujen asiakirjojen kääntämisestä englanniksi tai romaniaksi vastaa kokouksen järjestävä sopimuspuoli. Tulkkauksesta ja kääntämisestä muille kielille tai muista kielistä vastaa suoraan pyynnön esittänyt sopimuspuoli. 15 artikla Työjärjestyksen muuttaminen Tätä työjärjestystä voidaan muuttaa maantieteellisten merkintöjen alakomitean päätöksellä sopimuksen 306 artiklan 3 kohdan mukaisesti.